《送泰甫贡先生还朝便先往浙东访妻子 其一》
元代·李士瞻

圣主中兴忆旧臣，白头自分老无闻。伤心转在朝天日，经乱维存报主身。

去国十年浑似梦，到家一饭忍忘君。太平政尔烦经济，宣室非干问鬼神。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。